Harem nogud folem samting we God i wantem, mo tanem tingting (8-16)
7 Ol gudfala fren. Ol promes ya oli blong yumi,+ taswe yumi mas wasemaot ol samting we oli mekem bodi mo tingting*+ blong yumi i kam doti, blong yumi kam tabu moa long fasin ya blong fraet* long God.2 Plis yufala i akseptem mifala long hat blong yufala.+ Mifala i no mekem i nogud long eni man, mifala i no mekem kruked fasin long eni man, mo mifala i no ravem eni man.+3 Mi mi no talem tok ya blong jajem yufala. Be olsem mi talem finis, yufala i stap oltaem long hat blong mifala, nomata se yumi laef no yumi ded.4 Mi mi no fraet blong toktok long yufala. Mi mi save tok flas from yufala. Mo long tingting blong mi, mi harem gud tumas. Taem trabol i kasem mifala, mi mi glad bitim mak.+5 Taem mifala i kasem Masedonia,+ mifala* i no spel, plante trabol i kasem mifala. Aotsaed ol man oli stap ronem mo kilim mifala, mo insaed mifala i wari.6 Be God we i stap leftemap tingting blong ol man we oli harem nogud,+ i leftemap tingting blong mifala taem Taetas i kamtru mo i stap wetem mifala.7 Mifala i harem gud from we Taetas i kamtru, be i no hemia nomo, mifala i harem gud tu from we yufala i leftemap tingting blong hem. Hem i talemaot long mifala we yufala i wantem tumas blong luk mi, mo yufala i sore tumas, mo se yufala i tingbaot mi oltaem.* Ol samting ya oli mekem mi mi harem gud moa.8 Maet leta blong mi i mekem yufala i harem nogud,+ be mi mi no sore se mi raetem leta ya. Long stat mi mi sore (from we mi luk se leta ya i mekem yufala i harem nogud, be blong smoltaem nomo),9 be naoia mi mi glad, i no from we yufala i harem nogud, be from we yufala i harem nogud nao yufala i tanem tingting blong yufala. Hemia i laenap wetem samting we God i wantem, mo samting ya nao i givhan long yufala, nao yufala i no kasem trabol from mifala.10 Taem man i harem nogud folem samting we God i wantem, bambae hem i tanem tingting blong hem, mo God bambae i sevem hem,+ samting ya bambae i givhan long hem oltaem. Be man we i harem nogud olsem we man blong wol i stap harem nogud, bambae hem i ded.11 I klia se yufala i harem nogud olsem we God i wantem, taswe yufala i traehad blong mekem samting we i stret. Yufala i mekem laef blong yufala i klin, yufala i harem nogud from ol rong blong yufala, yufala i fraet* long God, yufala i wantem tanem tingting blong yufala, yufala i wok strong blong givhan long ol narafala, mo yufala i stretem rong we i stap.+ Yufala i soemaot long evri rod se yufala i klin* long bisnes ya.12 Nating se mi mi raet long yufala, be mi no raet from man ya we i mekem i rong,+ mo mi no raet from narawan ya we man ya i mekem i rong long hem. Be mi raet blong luk sipos bambae yufala i soemaot long fes blong God se yufala i wantem lesin long mifala no nogat.13 Hemia nao from wanem mifala i harem gud.Be antap long samting ya, mifala i harem gud moa taem mifala i luk Taetas i glad, from we yufala evriwan i mekem tingting* blong hem i kam strong.14 Mi mi no sem we mi bin tok flas from yufala long hem. Ol samting we mifala i bin talem long Taetas oli tru, sem mak olsem we olgeta samting we mifala i bin talem long yufala oli tru.15 Mo tu, lav we hem i gat long yufala i bigwan tumas taem hem i tingbaot we yufala evriwan i obei,+ mo yufala i glad nomo blong tekem hem i go long haos blong yufala, nating se yufala i fraet mo yufala i seksek.16 Mi mi glad se long evri samting, mi mi save trastem yufala fulwan.*
tpi_Latn tpi_Latn